د متحده ایالاتو استخباراتی ادارو : د افغانستان وضع مخ پر خرابېدلو ده
په افغانستان کی د ناټو د ماموریت د بریالي کېدلو په باب ډېرو سیاسی او پوځی مشرانو  شکونه څرگند کړي دي.
د شپیگل مجله د رواني میاشتیداوه لسمی په گڼی کی لیکی چی د اوړي پهوروستیو شپو ورځو کی د لوېدیځو هیوادونوملکی او پوځی مقاماتو په وزیر اکبر خان مېنه کی ماښامنی سره خوړله چی یوهسفیر نوروته مخ را واړاوه او وې ویل چی هیڅ شی پر مخ نه ځي او موږ نه سو کولای چیځانونه ددغی وضعی څخه خلاص کړو. مجله لیکی چی د دغوډیپلوماټانو سره یوه اندېښنه دا ده چی په خپلو هیوادونو کی یې ډېر لږ کسان دافغانستان په جنگ کی د برخی اخیستلوملاتړ کوی. د برټانیې د قواو قوماندان جنرال مارک کارلټن سمیت د سنډېټایمز ورځپاڼی ته وویل چی طالبان به هیڅ وخت ماته ونه خوری او پر طالبانو باندیپوځی بری ممکن نه دی. ده دا خبری هغه وختوکړې چی په شپږو میاشتو کی یې ٣٢ تنه عسکر وژل سوي وه. د برټانیې د قواوو د قومانداندا وینا په خپل هیواد کی د سیاستدمدارانو دویښولو او متوجه کولو دپاره یوه ناره وه خو د افغانستان د اوسنی وضع معنی دا ده چیخبره تر هغه چی موږ یې فکر کوو ډېره خرابه ده. هره ورځ عسکر او خلک وژل کېږی اواوس هغه وخت رارسیدلی دی چی سیاستمداران یو نوی پلان طرح کړي. د شیگل مجله لیکی په تقریبا دغو شپو ورځو کی د برټانیې په سفارتکی د برټانیې سفیر سر شیرهارډ کاوپرکولس ویلي وه چی د کابل وضع ډېره خرابه ده، امنیتی وضع ورځ په ورځ خرابېږی اوورسره اداری فساد هم مخ په زیاتېدلو دی او د جمهور ریس حامد کرزي حکومت اعتباربایللی دی. ده وویل چی د امریکا ستراتیژی ناکامېدونکې ده. مجله لیکی د متحده ایالاتواستخباراتی ادارې دغه ته ورته نتیجې ته رسېدلي دي. د متحده ایالاتو شپاړسواستخباراتی ادارو یو رپوټ لیکلی دی چی د نوامبر په میاشت کی به خپور سی او په هغهکی یې ویلي دی چی د افغانستان وضع مخ پر خرابېدلو ده. په دغه رپوټ کی هم راغلي ديچی د افغانستان په حکومتی کی اداری فساد روان دی او د طالبانو سره چندانی د مقاومتکولو توان ورته پاته نه دی. مجله وایی چید تېری پنجشنبې په ورځ د امریکا د لویودرستیزانو د کمټې ریس امیرالبحر مایک مولین هم وویل چی په راتلونکي کال کی به وضعتر دې هم خرابه سی. په لنډه توگه ویلای سو چی د افغانستان په باره کی بدبینی هیڅوخت دونه زیاته نه وه. د شپیگل مجله لیکی ډیپلوماټاناو پوځی مقامات وضع دونه وارخطا کړي وه چی کله دا خبره میدان ته سوه چی د کرزي حکومت له طالبانو سره په سعود ی عربستان کیخبری کوی نو پر ټولو باندی لمر را وخوت. د افغانستان جمهور ریس حامد کرزي د سعودی عربستان له پاچا څخه څو ځله غوښتي ديچی د خپل نفوذ څخه کار واخلي او د طالبانو سره د سولی خبرو ته لاره هواره کړی. کرزي دغه راز د طالبانو مشر ملا عمرته یو احساساتی پیغام ورکړ او هغه ته یې وویل چی محترمه وروره خپل هیواد ته ستونسه ، د سولی دپاره کار پیل کړه او د خپلو وروڼو وژلو ته خاتمه ورکه. د شپیگل مجله لیکی د کرزي ورور، د علماو دشورا ریس فضل هادي شینواري، اوپه پاکستان کید طالبانو پخواني سفیر عبدالسلام ضعیف او د طالبانو پخواني خارجه وزیر وکیل احمدمتوکل سعودی عربستان ته سفر وکړ او د طالبانو دلوري یوولسو تنو په دې خبرو کی برخهواخستله. د شپیگل مجله لیکی په خبرو کیطالبانو ډېر سخت دریځ نیولی وو او ضعیف وویل چی طالبانو ته د سولی د خبرو اجازه نهوه ورکړه سوې. مجله لیکی خو کېدلای سی چی داپه راتلونکي کی د یوې روغی جوړی د ترلاسه کېدلو دپاره یو پیل وي. یا به طالبان په حکومتی شاملېږی او یا به اعتدالخوښونکي طالبان د توندروانو څخه خپله لاره بېلوی. د افغانستان دپارهدملگروملتونو استازی کای ایډي دطالبانو سره د خبرو طرفدار دی او وایی هر څوک چید یوې مثبتی نتیجې د ترلاسه کېدلو په تمه وي باید چی د طالبانو سره خبریوکړی. مگر پوهان چی په افغانستان کی د افراطیانو د تحریک په باب زیات اطلاعات لری وایی چی د هغوی سره خبری کېدلای نه سی. دوی یوازي له هغو طالبانو سره خبری کېدلای سیچی د وضع څخه خپه سوي او له افراطیانوسره یوځای سوي دي او دغه راز طالبان اکثریت هم لری. د شپیگل مجله وایی دافغانستان په جنوب کی ډېر کسان ځکه لهطالبانو سره یو ځای سوي دي چی حکومت په خپل څنگ کی ځای نه دی ورکړی او هغه یې خپل دښمنان بللي دي، خو که چېری حکومتددغی پالیسی څخه لاس واخلي او ټولو ته په یوه سترگه وگوری نو ښایی ډېر کسان له طالبانوڅخه بېل او له حکومت سره یو ځای سی. د شپیگل مجله په اوروزگان کی دهالینډ د عسکرو له قوله وایی چی د هغهولایت والي، چی د کرزي له قبیلی څخه نه دی او تېر کال هلته مقرر سو، د جمهوریس سره تماس نه سی نیولای او د هغه ولایتدپاره هیڅ پیسې هم نه ورکولي کېږی. د هالینډ عسکر وایی په هغه ولایت کی اصلی قدرت اوس هم د پخواني والي جان محمد خان پهلاس کی دی چی د کرزي قومي دی او هغه تههر وخت ورتللای سی. د شپیگل مجله لیکی د هالیند عسکرواعلان کړی دی چی دوی په کال ٢٠١٠ کی له افغانستان څخه وزي، کاناډایان، چیپه کندهار کی عملیات کوي وایی چی له هالینډیانو څخه یو کال وروسته دوی هم وزياو دبرټانویانو ځکه اعصاب خراب دي چیوایی د هلمند په ولایت کی ښې چوکی اومقامونه یوازي هغو کسانو ته ورکول کېږی چی کرزي ته وفادار وي. د شپیگل مجله وایی په داسی حال کی پنځه میلیونه افغانان به د سختژمي سره مخامخ وي د هغوی ځینو وطندارانو ډېری زیاتی پیسې پیدا کړي دي. چاچی غټحکومتی مقام، ولایت، د پولیسو قومانداني او دغه راز نوری چوکی تر لاسه کړي دي هغویخپل جېبونه ښه ډک کړي دي. مگر په هیڅ شی کی دونه پیسې چا نه دي پیدا کړي لکه دمخدره موادو له تجارت څخه چی خلکو ځانونه شتهمن کړل. ډېر خلک اوس فکر کوی چی که دډیموکراسی معنی دغه وي نو ډیموکراسي د زور او جبر او اخلاقی فساد بل نوم دی. د نیوارک ټایمز ورځپاڼی په د ې تازه شپو ورځو کی په یوه رپوټ کی وویلچی پخپله د جمهوریس کرزي ورور احمد ولی کرزی د مخدره موادو په قاچاق کی لاس لری،مگر جمهور ریس کرزي دا تور رد کړ، او وې ویل چی ما پخپله په د ېباره کی تحقیقات وکړلاو دا ټول اطلاعات غلط دي. د شپیگل مجله لیکی د هیواد امنیت دونه خراب سوی دی چی دپسرلی په موسم کی موټروانانو د کابل څخه تر کندهار پووری یوه لاری بار په اته لسسوه ډالره ووړ او نن ورځ لس چنده پیسې غواړی.